
Αθήνα, 4 Μαΐου 2017
Σύμφωνα με τα στοιχεία του ΚΕΑΟ:

· Ο αριθμός των οφειλετών, σήμερα, αγγίζει τους 619.768, οι οποίοι χρωστούν το πρωτοφανές ποσό των 22,492 δις ευρώ.

· Συγκρίνοντας την εικόνα των ληξιπροθέσμων στο ΚΕΑΟ, κατά το 2014, με τη νέα κατάσταση, έχουμε εκτίναξη των ληξιπροθέσμων κατά 11,564 δις ευρώ ή 106%.
· Χωρίς να ληφθεί υπόψη η μεταβίβαση των πρόσφατων οφειλών, η εικόνα των ληξιπροθέσμων είναι αποκαρδιωτική και κυρίως ανησυχητική. Οι ληξιπρόθεσμες οφειλές, αυξήθηκαν με γεωμετρική πρόοδο. Μόλις, μέσα σε 3 μήνες (Δεκέμβριος του 2016), έφτασαν στα 18,528 δις ευρώ. Δηλαδή αυξήθηκαν κατά 990.000.000 ευρώ, σπάζοντας κάθε ρεκόρ.

· Συγκρίνοντας την εικόνα των ληξιπροθέσμων στο ΚΕΑΟ, κατά το 2014, με την αντίστοιχη σημερινή, χωρίς να ληφθεί υπόψη η μεταβίβαση των πρόσφατων οφειλών, η συνολική αύξηση των ληξιπροθέσμων, μέσα σε 27 μήνες με Κυβέρνηση ΣΥΡΙΖΑ - ΑΝΕΛ, ανέρχεται στα 7,6 δις ευρώ ή 69,5%.

Πηγή: KEAO

ΙΙ. Αποκαλυπτικά είναι όμως και τα “ευρήματα” της έκθεσης, σχετικά με τα στοιχεία των ρυθμίσεων (ενεργές, ολοκληρωμένες, απωλεσθείσες) για τους οφειλέτες που έχουν ενταχθεί στο ΚΕΑΟ. Πιο συγκεκριμένα, από τους 76.843 οφειλέτες, που εντάχθηκαν στο Ν.4321/2015, με οφειλές ύψους 3,261 δις ευρώ, οι 41.736 με οφειλές ύψους 1,88 δις ευρώ απεντάχθηκαν.

Δηλαδή, το 54% των οφειλετών που συμμετείχαν, απώλεσαν τη ρύθμιση για τις “100 δόσεις”.

Η εξέλιξη αυτή οφείλεται στο γεγονός, ότι αρχικά οι προϋποθέσεις ένταξης στη ρύθμιση ήταν διαφορετικές. Στη συνέχεια, αυτές μεταβλήθηκαν προς το δυσμενέστερο από τον ΣΥΡΙΖΑ, με αποτέλεσμα οι δεκάδες χιλιάδες οφειλέτες να αδυνατούν να ανταποκριθούν και τελικά να απωλέσουν τη ρύθμιση.

